google/wiki40b huggingface dataset:
Παναγιώτης Κοδρικάς

Βίος

Η καταγωγή του ήταν από την Αθήνα, αλλά μεγάλωσε στην Κωνσταντινούπολη. Το προσώνυμο Κλουτζάρης φαίνεται ότι δηλώνει το αξίωμα που είχε στην αυλή του ηγεμώνα Σούτσου.

Συγγραφικό έργο

Μετάφρασε από τα γαλλικά τα Πολιτικά «του μουσιού Ρεάλ» κατ’ εντολή του ηγεμόνα Ουγκροβλαχίας Μιχαήλ Σούτσου. Το έργο του φυλάγεται στην βιβλιοθήκη Μηλέων της Θεσσαλίας με αύξοντα αριθμό 16. Περιέχει επίσης επιστολή του συγγραφέα προς τον Μιχαήλ Σούτσο και πρόλογο που αντιτίθεται στις γνώμες του Κοραή περί της νέας Ελληνικής γλώσσας. Στο κέντρο της Αθήνας και πιο συγκεκριμένα στην περιοχή γνωστή ως Ψυρρή στο Μοναστηράκι,υπάρχει οδός Κοδρικά.
NGC 2867

Το NGC 2867 ή Caldwell 90 είναι πλανητικό νεφέλωμα στον αστερισμό Τρόπιδα. Το ανακάλυψε την 1η Απριλίου 1834 ο Άγγλος αστρονόμος Τζων Χέρσελ (John Herschel), ο οποίος θεώρησε αρχικά πως είχε ανακαλύψει έναν νέο πλανήτη. Έχει φαινόμενο μέγεθος 10. Η απόστασή του από τη Γη υπολογίζεται σε 2.750 έτη φωτός. Είναι ένα από τα λίγα πλανητικά νεφελώματα των οποίων ο κεντρικός αστέρας είναι αστέρας Βολφ-Ραγιέ.
Πανελλήνιο πρωτάθλημα στίβου γυναικών 2007

Το 72ο Πανελλήνιο πρωτάθλημα στίβου γυναικών 2007 διεξήχθη στο Ολυμπιακό Στάδιο Αθήνας από 15 ως 17 Ιουνίου μαζί με το αντίστοιχο πανελλήνιο πρωτάθλημα στίβου ανδρών 2007. Μετείχαν όλες οι κορυφαίες Ελληνίδες αθλήτριες. Οι αγώνες ήταν αφιερωμένοι και πάλι στη μνήμη του πρωτεργάτη του γυναικείου στίβου Ηλία Μισαηλίδη, παλιού πρωταθλητή του Πανιωνίου και βαλκανιονίκη, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.

Χρονικό των αγώνων

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου και του επτάθλου. Τα 20χλμ βάδην έγιναν στα Μέγαρα κατά τις ημέρες των πανελληνίων αγώνων. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 4 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 585 Ελληνίδες και ξένες αθλήτριες. Πανελληνιονίκης αναδείχθηκε η Μαγδαληνή Γαζέα που πέτυχε ρεκόρ πανελληνίου πρωταθλήματος στην κλασική διαδρομή. Παράλληλα ήταν τρίτη στη γενική κατάταξη πίσω από τη Ρωσίδα Πονομαρένκο και την Ιαπωνέζα Τανάκα.
Πρωταθλητής σύλλογος αναδείχθηκε ο Πανελλήνιος Γ.Σ. για 16η συνεχόμενη χρονιά και 30η συνολικά. Αλλά αυτή τη φορά τον απείλησε ο Ολυμπιακός που έμεινε δεύτερος με οκτώ μόλις βαθμούς διαφορά.
Νατάσα Καλογρίδη

Βιογραφία

Γεννήθηκε και μεγάλωσε στην Αθήνα. Σε ηλικία 14 ετών και για 4 χρόνια έζησε στη Μελβούρνη της Αυστραλίας. Εκεί σπούδασε σχέδιο μόδας, ενώ διακρίθηκε και σε διαγωνισμό σχεδίου, Με την επιστροφή της στην Ελλάδα σπούδασε θέατρο, με το οποίο έκτοτε ασχολείται επαγγελματικά. Έχει στο βιογραφικό της συνεργασίες, όπως με την Καρυοφυλλιά Καραμπέτη, τον σκηνοθέτη Κώστα Κουτσομύτη και άλλους.
Ηχηρό ουρανικό τριβόμενο

Το ηχηρό ουρανικό τριβόμενο (ΔΦΑ: <ʝ>) είναι σύμφωνο των ομιλούμενων γλωσσών. Είναι ιδιαίτερα σπάνιος ήχος και ακόμη πιο σπάνιο φώνημα.
Στα νέα ελληνικά εμφανίζεται ως αλλόφωνο σε δύο περιπτώσεις: όταν το υπερωικό τριβόμενο προηγείται ουρανικών φωνηέντων (γέλιο, γύπας) και σε περιπτώσεις ουρανικοποίησης σε ταυτοσυλλαβικές ακολουθίες ηχηρού υπερωικού (π.χ. διαβάζω, [ðʝa'vazo]), με τον τόπο άρθρωσής του να επικεντρώνεται κυρίως στην οπίσθια ουρανική περιοχή. Επίσης η κυπριακή, σε ταυτοσυλλαβικές ακολουθίες πλάγιου παρουσιάζει ένα φαινόμενο αντίστοιχο της αποπλαγιοποίησης του πλάγιου ουρανικού των ρομανικών γλωσσών με την μετατροπή του ['iʎos] (ήλιος) σε ['iʝos]. Μια τέτοια περίπτωση είναι το yeísmo των ισπανικών όπου το πλάγιο μεταουρανικό φώνημα, που αντιπροσωπευόταν με το γράφημα <ll> ενσωματώθηκε στο μεσοουρανικό φώνημα το οποίο διαθέτει πλήθος πιθανών αλλοφώνων, μεταξύ των οποίων ένα ηχηρό μεσοουρανικό προσεγγιστικό [ʝ̞].
Καρλ Πολάνυι

Βιογραφία και ιδέες

Γεννήθηκε το 1886 στη Βιέννη και μεγάλωσε στη Βουδαπέστη. Εκεί σπούδασε και σύχναζε στους κύκλους του Καρλ Μάνχαϊμ και του Γκέοργκ Λούκατς. Στη συνέχεια έζησε σε διαφορετικά μέρη: Αγγλία, ΗΠΑ και Καναδάς.
Ο Πολάνυι ήταν αντίθετος στον μερκαντιλισμό και στον οικονομισμό και θεωρούσε πως η αυτορρυθμιζόμενη αγορά μετέτρεψε τον άνθρωπο σε ένα ον που λειτουργεί με βάση την αύξηση του κέρδους (homo economicus). Επίσης πίστευε πως ήταν λανθασμένη η αντίληψη που ταύτιζε τον οικονομισμό με τον μαρξισμό, όπως και η αντίληψη της φιλελεύθερης θεωρίας περί της «φυσικότητας» της συμπεριφοράς του homo economicus. Θεωρούσε πως η κοινωνία και οι άνθρωποι δεν πρέπει να είναι υποδεέστεροι της οικονομίας και της αγοράς. Αντιθέτως, θα πρέπει η οικονομία να εδράζεται στην κοινωνία.
Το σημαντικότερο έργο του είναι Ο μεγάλος μετασχηματισμός (The Great Transformation), το οποίο δημοσιεύτηκε το 1944.
Συμβολισμός Ντιράκ

Κβαντομηχανική χωρίς τον συμβολισμό Ντιράκ

Στην κβαντομηχανική το οποιοδήποτε φυσικό σύστημα περιγράφεται από μια κυματοσυνάρτηση, συνήθως συμβολίζεται με Ψ. Στη μαθηματική περιγραφή χωρίς το συμβολισμό Ντιράκ, η κυματοσυνάρτηση είναι συνάρτηση του χώρου και χρόνου, οπότε συμβολίζεται ως . Σημαντικό μέγεθος που παράγεται από αυτή τη συνάρτηση είναι ότι το ολοκλήρωμα:
(Το αστεράκι πάνω δεξιά συμβολίζει την μιγαδική συζυγία.)
Σύμφωνα με τη στατιστική ερμηνεία της κβαντομηχανικής, αυτό το ολοκλήρωμα είναι η πιθανότητα να βρεθεί το φυσικό σύστημα στο χώρο K. Για κάθε φυσικό μέγεθος υπάρχει στην κβαντομηχανική ο αντίστοιχος τελεστής. Αν ο τελεστής είναι ο Α, τότε το μέγεθος ισούται με το ολοκλήρωμα:

Μαθηματική σκοπιά του συμβολισμού

Τα kets συμβολίζονται με . Ο δυικός του χώρος του χώρου Χίλμπερτ έχει ως διανύσματα τα bra που συμβολίζονται με . Eτσι το εσωτερικό γινόμενο στο χώρο Χίλμπερτ συμβολίζεται ως 
Η σχέση μεταξύ bra και ket είναι αντιγραμμική, δηλαδή
(Το στιλέτο πάνω δεξιά συμβολίζει τον ερμιτιανό συζυγή.)
Το ket πολλαπλασιαζόμενο απο δεξιά απο ενα bra σχηματίζει ενα bra-ket (αγκύλη).

Αντιστοιχία συμβολισμού Ντιράκ με τον παλιό συμβολισμό

Το ket αντιστοιχεί στην κυματοσυνάρτηση, δηλαδή Ψ=. Το bra αντιστοιχεί στο υπόλοιπο τμήμα του ολοκληρωματος, δηλαδή:
Η ολοκλήρωση με τελεστή συμβολίζεται ως εξής:

Αλλαγή της μαθηματικής περιγραφής

Η παραπάνω μαθηματική αντιστοιχία δεν ισχύει, οι φυσικοί έχουν αλλάξει τη μαθηματική περιγραφή των bra, των ket και των τελεστών. Ο λόγος είναι ότι από φυσική άποψη δεν ενδιαφέρει η μαθηματική περιγραφή αλλά τα αποτελέσματα της θεωρίας. Πιο συγκεκριμένα στη κβαντομηχανική ενδιαφέρουν οι τιμές των τελεστών . Οι πράξεις μεταξύ πινάκων είναι πιο εύκολες από τον υπολογισμό μιγαδικών ολοκληρωμάτων, οπότε πλέον τα bra και τα ket, από μαθηματική άποψη είναι πίνακες. Ωστόσο, η αντιστοιχία των τελεστών και των κυματοσυναρτήσεων με τους πίνακες δεν είναι απόλυτη και εξαρτάται από το ίδιο το πρόβλημα που περιγράφεται με το συμβολισμό Ντιράκ.
Special Olympics

Λογότυπο

Το λογότυπο των Special Olympics βασίζεται στο γλυπτό "Χαρά και Ευτυχία σε Όλα τα Παιδιά του Κόσμου" του Zurab Tsereteli, το οποίο ήταν δώρο στο SUNY Brockport όταν το πανεπιστήμιο φιλοξένησε τους Special Olympics το 1979. Το λογότυπο αυτό έχει υποστεί αρκετές αλλαγές μέχρι σήμερα. Η "stick figure" είναι μια αφηρημένη αλλά ανθρώπινη μορφή που σχεδιάστηκε για να δημιουργεί μια αίσθηση κίνησης και δραστηριότητας. Το λογότυπο είναι ένα σύμβολο ανάπτυξης, εμπιστοσύνης και ευτυχίας μεταξύ των παιδιών και των ενηλίκων με ειδικές ανάγκες οι οποίοι μαθαίνουν να τελειοποιούν τις δεξιότητες, να συμμετέχουν σε διαγωνισμούς και να προετοιμάζουν τους εαυτούς τους για μια πιο πλούσια και πιο παραγωγική ζωή.
Ευσέβιος της Καισαρείας

Θάνατος

Όπως και η γέννησή του, η ακριβής ημερομηνία του θανάτου του Ευσέβιου είναι άγνωστη. Ωστόσο, υπάρχει γραπτή απόδειξη από ένα συμβούλιο στην Αντιόχεια ότι από τη χρονιά 341 ο διάδοχός του, Ακάκιος, είχε ήδη τελέσει τη θέση του δεσπότη. Ο Σωκράτης ο Σχολαστικός και ο Σωζομενός γράφουν για τον θάνατο του Ευσέβιου, και τον τοποθετούν πριν το θάνατο τού γιου τού Κωνσταντίνου (του Κωνσταντίνου Β΄ ή Κωνσταντίνου του Νεότερου), ο οποίος συνέβη στις αρχές του 340. Επίσης, αναφέρουν ότι ο θάνατός το επήλθε μετά το δεύτερο εξορισμό του Αθανασίου της Αλεξάνδρειας, ο οποίος ξεκίνησε στα μέσα του 339, πράγμα που σημαίνει ότι πέθανε το διάστημα ανάμεσα του δεύτερου μισού του 339 και τις αρχές του 340.
Avro 621 Tutor

Σχεδίαση και εξέλιξη

Σχεδιασμένο από τον Ρόϋ Τσάντγουικ (Roy Chadwick) στα πλαίσια μίας ιδιωτικής πρωτοβουλίας της Avro για την αντικατάσταση του Avro 504, το μοντέλο Avro 621 αρχικά ονομαζόταν «Trainer» (Εκπαιδευτικό). Προορισμένο για την αρχική εκπαίδευση των πιλότων, το σχέδιο του διπλάνου χαρακτηριζόταν από τις ίσης έκτασης, ενιαίες, πτέρυγες. Η άτρακτος του αποτελούνταν από μία σιδερένια σωληνωτή κατασκευή (με κάποια ξύλινα τμήματα στις πτέρυγες), καλυμμένη με πλαστικοποιημένο ύφασμα, ενώ έφερε συμβατικό, σταθερό τρίκυκλο σύστημα προσγείωσης με ουραίο τροχό. Το Μοντέλο 621 έφερε κινητήρες Armstrong Siddeley Mongoose (ισχύος 215 ίππων) ή Armstrong Siddeley Lynx IVC (ισχύος 245 ίππων). Στα αεροσκάφη παραγωγής ο κινητήρας περιβάλλονταν από ένα προστατευτικό δακτύλιο.

Επιχειρησιακή ιστορία

Η παραγωγή ξεκίνησε με πρώτη παραγγελία τρία αεροσκάφη για την Ιρλανδία και 30 για την ΡΑΦ, η οποία μετονόμασε το 621 σε Avro Tutor και ο τύπος υιοθετήθηκε ως το βασικό εκπαιδευτικό αεροσκάφος της. Συνολικά παραγγέλθηκαν από την Βρετανική αεροπορία 381 Tutor και 15 Avro 646 Sea Tutor. Παράλληλα, το Μοντέλο 621 πέτυχε σημαντικές εξαγωγικές παραγγελίες. Η παραγωγή του περιελάμβανε 462 αεροσκάφη, κατασκευασμένα από την Avro, 57 που κατασκευάστηκαν κατόπιν αδείας για την πολεμική αεροπορία της Νότιας Αφρικής, 40 που κατασκευάστηκαν στην Πολωνία (με την ονομασία PWS-18), 61 που κατασκευάστηκαν κατόπιν αδείας στην Ελλάδα από το Κρατικό Εργοστάσιο Αεροσκαφών και τρία που κατασκευάστηκαν κατόπιν αδείας από τα ναυπηγεία της Δανίας. 
Το αεροσκάφος έγινε γρήγορα γνωστό για τον εύκολο χειρισμό του και συχνά εμφανιζόταν στις Αεροπορικές εκδηλώσεις. Περισσότερα από 200 Avro Tutor και πέντε Sea Tutor παρέμειναν σε υπηρεσία με την Βρετανική αεροπορία και την αεροπορία του Βρετανικού Ναυτικού στο ξεκίνημα του Δεύτερου Παγκόσμιου Πολέμου. 
Σήμερα το K3241/G-AHSA διατηρείται σε πτητική κατάσταση στην Συλλογή Σατλγουόρθ (Shuttleworth Collection). Κατασκευασμένο το 1933, το K3241 υπηρέτησε στην Ακαδημία της RAF στο Κράνγουελ (Cranwell), μέχρι που μεταφέρθηκε στην Κεντρική Αεροπορική Ακαδημία (Central Flying School), το 1936.

Το Avro 621 Tutor σε Ελληνική υπηρεσία

Η Ελληνική Πολεμική Αεροπορία επέλεξε το Avro 621 Tutor ως βασικό εκπαιδευτικό αρχικής εκπαίδευσης στα πλαίσια του προγράμματος αναδιοργάνωσης της Αεροπορίας την περίοδο 1936 – 1940, επικρατώντας σε διαγωνισμό που είχε προκηρύξει το Υπουργείο Αεροπορίας το 1935 με δεύτερο υποψήφιο το de Havilland Tiger Moth.
Το Tutor αγοράστηκε σε μεγάλους αριθμούς και αποτέλεσε το βασικό αεροσκάφος στο οποίο στηρίχθηκε η εκπαίδευση των πρώτων σειρών της Σχολής Αεροπορίας. Τον Δεκέμβριο του 1939 υπήρχαν 59 Avro 621 σε Ελληνική υπηρεσία ενώ, τον ίδιο μήνα, βρίσκονταν υπό κατασκευή στο ΚΕΑ 30 ακόμη αεροσκάφη, με ρυθμός παραγωγής 7 αεροσκάφη το μήνα. Αρκετά αεροσκάφη είχαν τροποποιηθεί ώστε να έχουν δυνατότητα ανάστροφης πτήσης ενώ άλλα διέθεταν όργανα νυχτερινού φωτισμού ή έσυραν ανεμούρια. Με την έναρξη του πολέμου ένας μικρός αριθμός από Avro Tutor διατέθηκε στις πολεμικές μοίρες όπου ανέλαβαν καθήκοντα αεροσκαφών συνδέσμου. Τουλάχιστον 4 Avro Tutor διέφυγαν στην Αίγυπτο.
282 Κλορίνδη

Φυσικά χαρακτηριστικά

Η μέση διάμετρος της Κλορίνδης υπολογίσθηκε σε 39 χιλιόμετρα και η μάζα της σε 62 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι άγνωστος, ενώ το άλβεδό της εκτιμήθηκε σε 0,050. Η Κλορίνδη περιστρέφεται γύρω από τον εαυτό της μία φορά κάθε 6 ώρες και 25 λεπτά. Η μέση θερμοκρασία στην επιφάνειά της εκτιμάται κατά προσέγγιση σε 90 βαθμούς Κελσίου κάτω από το μηδέν.
2657 Μπασκιρία

Φυσικά χαρακτηριστικά

Τα φυσικά χαρακτηριστικά της Μπασκιρίας είναι άγνωστα.
Τιμπόρ Σέκελι

Βιογραφία

Ο πατέρας του ήταν κτηνίατρος και η οικογένεια μετακόμιζε συχνά. Μετά τη γέννησή του μετακόμισαν στο Τσενέι (σύγχρονη Ρουμανία) και το 1922 μετακόμισαν στο Κίνιντα (Σερβία). Εκεί τελείωσε το δημοτικό σχολείο. Κατόπιν η οικογένεια μετακόμισε στο Νίκσιτς (Μαυροβούνιο).
Τουγκρίκ

Κέρματα

Η κατασκευή των κερμάτων έχει ομοιότητες με το σοβιετικό ρούβλι. Τα κέρματα του τελευταίου ήταν σταθερά σε 1, 2, 3, 5, 10, 15, 20 και 50 καπίκια (kopeks) και σε 1 ρούβλι, ενώ του tögrög ήταν σε αξίες των 1, 2, 5, 10,15, 20, 50 möngö και  1 tögrög. Η ομοιότητα αυτή έπαψε να υπάρχει το 1990, όταν ο πληθωρισμός ανέβηκε στα ύψη .
Κώστας Μπάρκας

Βιογραφικά στοιχεία

Γεννήθηκε στη Φιλιππιάδα το 1981. Είναι απόφοιτος της σχολής Γεωπονίας του Τ.Ε.Ι. Ηπείρου και του Εργαστηρίου Δημοσιογραφίας στην Αθήνα. Εργάστηκε ως υπεύθυνος παραγωγής σε διάφορες μονάδες κτηνοτροφίας του νομού Πρέβεζας και ως δημοσιογράφος στην εφημερίδα «Αυγή», στο ελεύθερο πολιτικό ρεπορτάζ.

Πολιτική σταδιοδρομία

Οργανώθηκε από τα μαθητικά του χρόνια στη Νεολαία Συνασπισμού. Ανέπτυξε δράσεις στο πλαίσιο του Συλλόγου Φοιτητών αναφορικά με τα προβλήματα των Τ.Ε.Ι. και την απόπειρα υποβάθμισης και ιδιωτικοποίησης της ανώτατης εκπαίδευσης. Την ίδια περίοδο συμμετείχε ενεργά στο Ευρωπαϊκό Κοινωνικό Φόρουμ και στα κινήματα κατά της νεοφιλελεύθερης παγκοσμιοποίησης.
Είναι μέλος της Κεντρικής Επιτροπής του ΣΥΡΙΖΑ από τον Ιούλιο του 2013. Εκλέχθηκε βουλευτής Πρέβεζας τον Ιούνιο του 2012 και επανεκλέχθηκε τον Ιανουάριο και τον Σεπτέμβριο του 2015, καθώς και τον Ιούλιο του 2019. Είναι μέχρι σήμερα ο ένατος κατά σειρά βουλευτής Πρέβεζας με τη μεγαλύτερη συνεχόμενη θητεία.
Διετέλεσε μέλος της Διαρκούς Επιτροπής Κοινωνικών Υποθέσεων και μέλος της Διαρκούς Επιτροπής Εθνικής Άμυνας και Εξωτερικών Υποθέσεων. Διετέλεσε, επίσης, μέλος της Ειδικής Μόνιμης Επιτροπής για την Παρακολούθηση του Σωφρονιστικού Συστήματος και μέλος της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου.
Από τις 15 Φεβρουαρίου του 2019 έως τις 9 Ιουλίου 2019 ήταν υφυπουργός Εργασίας, Κοινωνικής Ασφάλισης και Κοινωνικής Αλληλεγγύης στην κυβέρνηση του Αλέξη Τσίπρα.
Acmaeoderella

Βιολογία

Οι ξενιστές, των προνυμφικών σταδίων πολλών ειδών, είναι άγνωστοι ακόμα. Οι προνύμφες της A.virgulata βρέθηκαν στις ρίζες των Ficus Pistacia και Scabiosa. Οι A. adsperula, A. gibbulosa και A. flavofasciata τρέφονται από πάρα πολλά διαφορετικά είδη φυτών. A. villosula έχει ως ξενιστές Ferula, Malabalia και Zosia. Η A. perroti franzinii ζει στα προνυμφιακά στάδια στο Onoppordum illyricum, A. circassica  στα Syrenia,
και A. farinosa σε Armeniaca vulgaris και Prunus.
Τα ακμαία βρίσκονται σε λουλούδια, καθώς τρέφονται από αυτά.

Διαμονή και οικότοπος

Τα περισσότερα  είδη της Ελλάδος είναι μεσογειακού (pontomediterranean) τύπου (A. chrysanthemi, A. levantina, A. circassica, A. cypriota gerae, A. jonica, A. seminata, A. longissima, A. farinosa, A. mimonti, A. gibbulosa και A. villosula). Περιοχη διαμονής γύρω του μεσαίου (holomediterranean) έχουν μόνο A. adspersula και  A. flavofasciata. Στοιχείο της κασπίας πανίδας (caspian) είναι A. mimonti. A. perroti franzinii είναι δυτικής προέλευσης. Η A. vetusa έχει κέντρο εξάπλωσης στην Ανατολή και βρέθηκε στην Κω. A. stepaneki και ένα καινούργιο υποείδος της A. flavofasciata είναι ενδημικά στην Κρήτη.
Όλα τα είδη τα συναντούμε στη φρύγανα και μακί ή το πολύ σε ανοικτά δάση μικρού ύψους.

Acmaeoderella (Carininota) flavofasciata (Piller & Mitterpacher 1783)

Η A. flavofasciata υπάρχει σε δυο υποείδη στη Ελλάδα. A. flavofasciata flavofasciata συναντούμε με διάφορους ξενιστές σε όλη την Ελλάδα χωρίς την Κρήτη. Το ακμαίο φαίνεται κατά την περίοδο Μάιου μέχρι Οκτωβρίου σε διάφορα άνθη. Στην Κρήτη υπάρχει ενδημικό άλλο υποείδος με ξενιστή Crataegus. Την A. flavofasciata συναντούμε στη βόρεια Αφρική, σε όλη την Ευρώπη με εξαίρεση τη βόρεια και στην Ασία. Την A. flavofasciata flavofasciata τη βρίσκουμε επίσης σε πολλές χώρες

Acmaeoderella (Carininota) mimonti (Boieldieu 1865)

Από ξενιστές για τις πρόνυμφες είναι γνωστοί Astragalus, Prunus, Quercus, Caragana grandiflora και Cerasus vulgaris. Το ακμαίο το συναντούμε σε διάφορα άνθη στην κεντρική και βόρεια Ελλάδα και σε αρκετές χώρες βορειοανατολικές σε σχέση με την Ελλάδα.
Φαίνεται κατά την περίοδο από Μάιο μέχρι Αύγουστο.

Acmaeoderella (Omphalothorax) adspersula (Illiger, 1803)

Το είδος αναπτύσσεται σε πάρα πολλόυς διάφορους ξυλόδες φύτα.  Το ακμαίο το συναντούμε από Μάιο μέχρι Αύγουστο σε όλη την Ελλάδα και στις άλλες χώρες της Μεσογείου
Μαρία Φραγκίσκη της Μπραγκάνσα

Βιογραφικά στοιχεία

Παντρεύτηκε τον Ισπανό ινφάντη Κάρλος Μαρία, αδελφό του βασιλιά Φερδινάνδου Ζ΄ και διεκδικητή του Ισπανικού θρόνου.
Μαζί της ήρθε αργότερα στην Ισπανία και η μεγάλη της αδελφή, Μαρία Τερέζα, ενώνοντας τις δυνάμεις της με τον Κάρλος, που τον παντρεύτηκε σε δεύτερο γάμο το 1838, λίγα χρόνια μετά τον θάνατο της Μαρίας Φραγκίσκης το 1834.
Κωνσταντίνος Ντόγρας

Βιογραφικά στοιχεία

Ο Κωνσταντίνος Ντόγρας γεννήθηκε στα τέλη του 19ου αιώνα στο Βογατσικό. Μαθήτευσε στο δημοτικό του Βογατσικού, όπου δίδασκε ο Αθανάσιος Ιατρού από τον Πολύγυρο. Από πολύ νωρίς συγκρότησε ένοπλη ομάδα προκειμένου να αντιμετωπίσει τις Βουλγαρικές επιθέσεις. Έδρασε στην περιοχή Ποπόλεως και Βέρνου. Υπήρξε ένας από τους στενούς συνεργάτες του Παύλου Μελά.
Τάνκοουμπον

Τάνκοουμπον (ιαπωνικά: 単行本, Χέπμπορν: Tankōbon) είναι ο ιαπωνικός όρος για τη συλλογή μιας συγκεκριμένης σειράς (όπως μάνγκα ή σειρά βιβλίων, περιοδικών άρθρων, εκθέσεων κτλ.) σε βιβλίο, σε αντίθεση με το περιοδικό που συχνά περιέχει διάφορους τίτλους.
Τυπικά, τα μάνγκα εκδίδονται πρώτα σε περιοδικά ανθολόγια μάνγκα, που έχουν μέγεθος τηλεφωνικού καταλόγου, εβδομαδιαία ή μηνιαία (όπως τα Afternoon, Shonen Jump, Hana to Yume). Αυτά τα ανθολόγια συχνά έχουν εκατοντάδες σελίδες και δεκάδες ξεχωριστές ιστορίες από πολλούς συγγραφείς. Τυπώνονται σε πολύ φτηνό χαρτί και θεωρούνται αναλώσιμα. Ένα τάνκοουμπον συλλέγει τα κεφάλαια από μία μόνο σειρά και τα επανεκδίδει σε τεύχη με καλύτερη ποιότητα χαρτιού.
Έσμα Ρετζέποβα

Βιογραφία

Γεννήθηκε στις 8 Αυγούστου του 1943 στο Šuto Orizari, ένα προάστιο των Σκοπίων της τότε Γιουγκοσλαβίας, όπου και μεγάλωσε. Ήταν το προτελευταίο παιδί της οικογένειας και είχε πέντε αδέρφια. Μεγάλωσε σε σχετικά πτωχικό περιβάλλον. Η μητέρα της ήταν από την Τουρκία, ο πατέρας της εβραϊκής καταγωγής από την Σερβία, δούλευε ως αχθοφόρος, λούστρος, τραγουδιστής, κ.α. Η Έσμα τελείωσε το δημοτικό. Σε ηλικία εννιά χρονών άρχισε μαθήματα μουσικής σε μια τοπική ορχήστρα και άρχισε να εξελίσσεται γρήγορα. Η μητέρα της την παρότρυνε να συνεχίσει, αφού είδε ότι είχε ταλέντο. Έτσι η Έσμα μαζί με έναν αδερφό της γίναν μέλος του σχολικού συγκροτήματος δημοτικής μουσικής.
Το 1957, σε ηλικία 14ων χρονών πήρε μέρος σε διαγωνισμό τραγουδιού του Ράδιο Σκόπιε και έπιασε την πρώτη θέση μέσα από 57 άλλους διαγωνιζομένους. Το βραβείο ήταν 9000 γιουγκοσλάβικα δηνάρια. Έτσι ξεκίνησε την μουσική καριέρα της. Σήμερα είναι η διεθνώς δημοφιλέστερη Ρομά τραγουδίστρια. Έχει ηχογραφήσει 20 άλμπουμ με 108 τραγούδια σε διάφορες γλώσσες των Βαλκανίων. Οι ακροατές της της έδωσαν το τιμητικό προσώνυμο „Queen of the gypsies“ («Τσιγγάνα Βασίλισσα»).

Πολιτική

Η Ρετζέποβα υπήρξε μέλος του κόμματος Democratic Alternative (Δημοκρατικοί Εναλλακτικοί).  Μετά την διάλυση του κόμματος έγινε μέλος του συντηρητικού κόμματος VMRO-DPMNE. Στις τελευταίες εκλογές εκλέχτηκε ως μέλος του συμβουλίου της πόλης των Σκοπίων.
Μονή Οδηγητρίας Κυρίας Γωνιάς Χανίων

Ιστορία

Η μονή ιδρύθηκε τον 9ο αιώνα μ.Χ. στη θέση Μενιές του Ακρωτηρίου, στη θέση που βρισκόταν το ιερό της Δίκτυννας, και ήταν αφιερωμένη στον Άγιο Γεώργιο. Λόγω επιθέσεων από πειρατές, η μονή τον 13ο αιώνα μεταφέρθηκε νοτιότερα, και ένα μικρό μοναστήρι χτίστηκε εκεί όπου σήμερα βρίσκεται το κοιμητήριο της μονής. Η μονή στη σημερινή θέση ιδρύθηκε το 1618 από τον μοναχό Βλάσιο, από την Αμάσεια της Κύπρου. Το έργο της ανοικοδόμησης συνέχισε ο Βενέδικτος Τζαγκαρόλας, ενώ στην ανοικοδόμηση και συντήρηση της μονής βοήθησε η μεγάλη δωρεά του Γεωργίου Μούρμουρη. Ο ναός της μονής ολοκληρώθηκε το 1634, σύμφωνα με επιγραφή που βρίσκεται στο δυτικό μέρος του τρούλου.
Το 1645, οι Τούρκοι κατά τη διάρκεια του κρητικού πολέμου αποβιβάστηκαν κοντά στη μονή και την κατέλαβαν, ενώ το 1652 την κατέστρεψαν. Το 1662, με πατριαρχικό σιγγίλιο, η μονή ανακηρύσσεται σταυροπηγιακή, δηλαδή διοικείται άμεσα από το Πατριαρχείο Κωνσταντινούπολης. Το 1664 άρχισε να λειτουργεί στη μονή σχολείο. Το 1708 κατασκευάστηκε το συντριβάνι της μονής και το 1805 τα παρεκκλήσια του ναού. Κατά τη διάρκεια της επανάστασης του 1821, η μονή λειτούργησε ως νοσοκομείο, ενώ ο ηγούμενος Παρθένιος Ρασπάνης μυήθηκε στη Φιλική Εταιρεία, αλλά οι Τούρκοι τον συνέλαβαν και τον φυλάκισαν. Η μονή ερημώθηκε, αλλά την περίοδο 1831-1841 ανασυγκροτήθηκε από τον μοναχό Παρθένιο Φρουδάκη. Το 1867, κατά τη διάρκεια της επανάστασης του 1866, η μονή καταστράφηκε ξανά από τους Τούρκους.
Το 1897, ο Τιμολέων Βάσσος με δύο τάγματα πεζικού, ένα μηχανικού, ένα λόχο ευζώνων και μια ορειβατική πυροβολαρχία, αποβιβάστηκε νότια της μονής για να καταλάβει την Κρήτη στο όνομα του βασιλέα των Ελλήνων. Αυτή η απόβαση έγινε η αφορμή για την κήρυξη του Ελληνοτουρκικού πολέμου του 1897. Ο Βάσσος χρησιμοποίησε τη μονή ως αρχηγείο του. Το 1899 κατασκευάζεται το σημερινό καμπαναριό της μονής, η οποία κρίθηκε διατηρητέα το 1935. Κατά τη διάρκεια του Β΄ Παγκοσμίου Πολέμου, μετά την κατάληψη της Αθήνας από τους Γερμανούς, στη μονή λειτούργησε η σχολή Ευελπίδων. Μετά τη μάχη της Κρήτης, οι Γερμανοί επίταξαν τη μονή και φυλάκισαν τους μοναχούς. Η μονή επαναλειτούργησε μερικώς το 1942 και μέχρι το 1944 ήταν γερμανικό στρατόπεδο.
Τη δεκαετία του 1960, σε έκταση που παραχώρησε η μονή κατασκευάστηκε η Ορθόδοξη Ακαδημία Κρήτης, η οποία άρχισε να λειτουργεί το 1968.
Περιοχή Γκαΐρο

Ιστορία

Η Επαρχία Γκαΐρο, επισήμως ιδρύθηκε όταν δημοσιεύτηκε τον Μάρτιο του 2012. Πριν από αυτό, το Γκαΐρο ήταν ένας τομέας της Περιοχής Κιλόσα.

Τομείς

Η Περιοχή Γκαΐρο διαιρείται διοικητικά σε Τομείς.
Ανατολική Περιφέρεια (NBA)

Λογότυπα

Ακολουθούν τα λογότυπα της περιφέρειας με χρονολογική σειρά:
Μπρέζιτσι (Ντέρβεντα)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Πρωτάθλημα Ε.Π.Σ. Αθηνών 1940-41

Στο 15ο Πρωτάθλημα Α΄ κατηγορίας της ΕΠΣ Αθηνών την περίοδο 1940-41 ξεκίνησε κανονικά αλλά δεν ολοκληρώθηκε ποτέ, αφού ξέσπασε ο ελληνοϊταλικός πόλεμος. Οι περισσότεροι ποδοσφαιριστές επιστρατεύτηκαν και δεν υπήρχε περιθώριο για επίσημες ποδοσφαιρικές διοργανώσεις.

Α΄ κατηγορία

Τη σεζόν αυτή στην Α΄ κατηγορία μετείχαν 8 ομάδες και ο προγραμματισμός ήταν παρόμοιος με της προηγούμενης σεζόν. Δηλαδή, οι πέντε πρώτες θα προκρίνονταν στο Νότιο όμιλο του πανελλήνιου πρωταθλήματος, μεταφέροντας τα μεταξύ τους αποτέλεσματα. Βέβαια, όλα αυτά έμειναν στο στάδιο του σχεδιασμού, αφού στις 28 Οκτωβρίου 1940 το πρωτάθλημα διεκόπη πριν καλά-καλά αρχίσει. Είχαν γίνει τρεις αγωνιστικές στις 6, 13 και 20 Οκτωβρίου και προηγούντο Απόλλων και ΑΕΚ με τρεις νίκες.

Β΄ κατηγορία

Είχε προγραμματιστεί να ξεκινήσει στις 6 Οκτωβρίου με 13 ομάδες, οι οποίες θα αγωνίζονταν σε ενιαίο όμιλο ενός γύρου (12 αγώνες). Όπως και το πρωτάθλημα της Α΄ κατηγορίας, διακόπηκε λόγω του ελληνοϊταλικού πολέμου. Είχαν διεξαχθεί τρεις αγωνιστικές, στις 6, 13 και 27 Οκτωβρίου (η 20η Οκτωβρίου ήταν ημέρα Κυπέλλου Ελλάδος).

Περίοδος κατοχής

Στη διάρκεια της γερμανικής κατοχής έγιναν κάποιες απόπειρες να πραγματοποιηθούν αθηναϊκά πρωταθλήματα αλλά όχι από την ΕΠΣΑ. Το 1943 διεξήχθη ένα Πρωτάθλημα Κέντρου σε δύο ομίλους Αθήνας και Πειραιά, χωρίς να ολοκληρωθεί. Το διοργάνωσε ο Παναθηναϊκός, γι' αυτό και αποκαλείται πρωτάθλημα Παναθηναϊκού. Το διέκοψε η ΕΠΟ, η διοίκηση της οποίας βλέποντας πως υπάρχει ποδοσφαιρική δράση, αποφάσισε να προκηρύξει επίσημα τα τοπικά πρωταθληματα Αθήνας και Πειραιά. Όμως, η προκήρυξη έμεινε στα χαρτιά, αφού οι αγώνες δεν έγιναν.
Η ποδοσφαιρική δραστηριότητα στα χρόνια της κατοχής μπορεί να μην κατέληξε στην διεξαγωγή κάποιας επίσημης διοργάνωσης αλλά είχε ως αποτέλεσμα να αναδυθούν νέες ποδοσφαιρικές δυνάμεις. Αναδείχθηκαν καινούργια σωματεία, όπως ο Ολυμπιακός Αθηνών και ο Άτλας Θυμαρακίων. Παλιά σωματεία, όπως το Π.Σ. Γουδί περιέπεσαν στην αφάνεια και διαλύθηκαν, ενώ άλλα που προπολεμικά φυτοζωούσαν δημιούργησαν δυνατές ομάδες, όπως ο Φωστήρας Ταύρου και ο Πανιώνιος.